Innholdet som skulle vises her støttes dessverre ikke lenger.

Innholdet som skulle vises her støttes dessverre ikke lenger.

I fjor var det Norgesmesterskap, men lørdag 12.mars er det altså klart for verdensmesterskap.

– I fjor var den en kar med svensk pass som stilte opp, så vi måtte utvide til VM, sier Sten Hansen i Laukvik.

30 akere deltok i fjorårets akekonkurranse og over 500 ivrige tilskuere møtte opp. Og publikum fikk valuta for pengene, ifølge Hansen.

– Jeg tror aldri jeg har sett et så fornøyd publikum, forteller han.



Tar opp kampen med tyskerne

GOD GLID: Både kvinner og menn deltok under prøveakingen i Laukvik. Foto: Veronica Aanesen

Ideen kom fra en om sak på VG Nett om nakenaking-VM i Tyskland. Men Hansen fnyser av de tyske akerne.

– Høh, de damene var innleide modeller. En pr-jippo. I Lofoten får publikum er det ekte vare og glade amatører fra topp til tå.

Men han er litt misunnelig på de store hordene av publikum tyskerne greide å mobilisere. Over 14.000 personer var møtt opp i byen Brunlage i de tyske Harz-fjellene.

– Men vi håper på minst 1000 i år. Vi tar også tar i bruk en helt ny VM-bakke beliggende i sentrum av Laukvik, sier Hansen.

Innholdet som skulle vises her støttes dessverre ikke lenger.

Slik blir du verdensmester

Og vil du bli verdensmester i denne «idretten» trenger du ikke å legge deg i hardtrening.

– He, he. Nei det holder å hive av seg makkotrøya, hoppe på et akebrett og la det stå til.

Men noen hint gir Hansen likevel.

– Må ha et akebrett som man kan få litt fart på. Erfaringene fra i fjor viser at tyngdekrafta spiller inn. Det ikke er noen bakdel å ha litt vekt i ræva når du setter utfor.

Blyge damer får bruke smiley

Det blir premiering i dameklasse, herreklasse, åpen klasse samt for fineste vinterkropp.

– Vi kårer den hviteste huden, så her er det om å gjøre å holde seg unna solarium og sydenturer, ler Hansen.

Alle deltakere må være over 18 år. Felles for alle er at du må stille i bar overkropp.

– Blyge damer kan sette en smiley over brystvortene. Men de må ikke være større enn fire centimeter i diameter. Tildekking er ikke lov, sier Hansen.

Målet er å ha det gøy

Godt å ha med seg brystholder når det går unna... Foto: Veronica Aanesen

Det beste av alt er i følge Sten Hansen oppmerksomheten bygda har fått.

– Dette var jo opprinnelig en spøk, men ble et utrolig morsomt arrangement i fjor. Masse glade mennesker og mye blest. I år er flere lokale sponsorer med på laget, noe som gjør at det både er gratis å delta og å være publikum.

Også sola ble nysgjerrig

I fjor spilte til og med værgudene på lag med nakenakerne.

– Før konkurransen var det litt ruskevær. Men da den første akeren suste ned bakken, var det akkurat som sola ble nysgjerrig og tittet fram, sier han.